***Дәріс 7.Отбасы тәрбиесінің теориялық негіздері мен технологиясы***

 **Отбасында педагогикалық процесті ұйымдастырудың теориялық негіздері**

Отбасы тәрбиесі туралы алғашқы педагогикалық түсініктер мен идеялар халық педагогикасында пайда болған. Педагогикалық ғылымның дамуы барысында отбасы тәрбиесінің мәселелері нақты ғылыми-теориялық және әдістемелік мазмұнға ие бола бастады. К.Д. Ушинский, Л.Н. Толстой, П.Ф. Лесгафт және басқалар балалар тәрбиесін ұйымдастыруда олардың даралық ерекшеліктерін, бейімділіктерін, дене-күш және психологиялық даму денгейін ескеру керектігіне ерекше көңіл бөлген. Н.К. Крупская, А.С. Макаренко, В.А. Сухомлинский бала тәрбиесінің теориясын атап көрсеткен. Қазіргі зерттеушілердің еңбектерінде баланың отбасындағы қарым-қатынасындағы қызмет-әрекетін ұйымдастыру, салауатты өмір салтын құру, мектеп пен отбасы ара қатынасы т.б. мәселелері қамтылған.

Отбасының тәрбие өмір салты, оның барлық құрылымдық элементтері бір-бірімен тығыз байланысты, өйткені олардың мақсат-міндеттері ортақ іс-әрекеттерінің жалпы тәсілдері, әдістері және бағыттылығы бар. Отбасындағы тәрбиенің субъектілері – ата-ана мен бала, әлеуметтік мақсат, міндет, педагогикалық тәсілдер, әдістер. Осы элементтерді біріктіретін негіз – іс-әрекет.

Ұйымдастырылған мақсатты жүзеге асыруда іс-әрекет болмаса, тәрбие де болмайды. Отбасындағы тәрбиенің маңыздылығы ата-ананың басшылығымен, бақылауымен әртүрлі іс-әрекетке (оқу, еңбек, ойын, эстетикалық, т.б.) балаларды араластыруда.

Баланың отбасында орындайтын тапсырмалары оларды орындауға қатынасы. Баланың отбасындағы орындайтын тапсырмалары оның деңгейі педагогикалық процестің бірлігі. Бұл деңгей арқылы ата-ананың ұйымдастыру және бағыттаушы ролін; ата-ана мен бала арасындағы өзара қатынастың сипатын; бала тәрбиесіне әсер ететін отбасының мақсатты адамгершілік бағыттарын; баланың отбасындағы араласатын іс-әрекетінің алуан түрлілігін; ата-ананың тәрбие құралдарын, әдістерін, тәсілдерін пайдалана алу қабілеттерін; баланың белсенділігінің дәрежесін көруге болады.

Ата-ананың тәрбие жұмысының сапасын оқушының күн тәртібін ұйымдастыруынан көруге болады, онда отбасы тәрбиесінің маңызды ерекшеліктері көрініс табады, отбасының әдет-ғұрыптарының бір бөлігі болып табылады. Күн тәртібі баланың уақыт аралығындағы іс-әрекетінен тұрады: дене және еңбек қызметі, ой белсенділігі, бос уақыт, дер кезінде тамақтану, гигиена, ұйқы. Олардың ара қатынасы баланың жасына, оның жеке тұлғасының психикалық ерекшеліктеріне және тілек-қалауларына байланысты өзгеріп отырады. Баланың бос уақыты оның күн тәртібінің құрамды бөлігі болып табылады. Оқушының бос уақытын пайдалануы, оның іс-әрекетінің түрлері отбасының тәрбие мүмкіндіктерінің айқын көрсеткіші.

Отбасының бос уақыттағы бірлескен іс-әрекетінің оқушы үшін маңызы өте зор. Отбасы мүшелерінің өзара әрекеттестігі ретінде, түсінісу, сезім әсерлері негізіндегі бір-біріне ықпал етуі. Қарым-қатынас кезінде іс-әрекетпен, тәжірибемен сезім әсерлері қатар жүреді. Ата-ана мен баланың ара қатынасы отбасы өмірінің айқын көрінісі, оның микроклиматын қалыптастырып, отбасының даму мүмкіндіктері. Педагогикалық мәдениеті төмен отбасыларда бос уақыттың педагогикалық мәні болмайды, ол тек көңіл көтеру мақсатында ғана пайдаланылады. Педагогикалық процестің қызметіндегі іс-әрекеттің маңыздылығын, оның жеке тұлғаның өмірлік болашағын анықтаудағы мақсаттылық сипатын көрсете отырып, оның нәтижелілігі оқушының белсенділік дәрежесі.

Ата-ана арасындағы, ата-ана мен бала арасындағы, балалардың арасындағы өзара қатынас педагогикалық процестің тәрбиелік механизмдері болып табылады. Олар жеке тұлғалық мән беріп, олардың адамдарға деген қатынасына әсер етеді. Отбасындағы өзара қатынас сипаты әдет-ғұрыптармен, ата-ананың өзінің бұрынғы отбасынан алған тәрбие-нұсқауларымен, темперамент ерекшеліктерімен, ерлі-зайыптылардың эмоционалдық деңгейімен, олардың адамгершілік және педагогикалық мәдениетімен анықталады. Осының бәрі ата-ананың балаға деген қатынасында орын алады.

**Отбасылық кеңес беру және оның ерекшеліктері**

**Жоспары**:

1. Отбасылық кеңес беру ерекшеліктері.
2. Бала мен ата-ана арасындағы қарым-қатынас мәселелеріндегі ата-аналарға топпен және жеке дара кеңес беру.

**Ұғымдық түсініктеме сөздер:**отбасылық кеңес беру, балалар мен ата-аналар арасындағы қатынас, психотренинг, элементы НЛП.

* 1. **Отбасылық кеңес беру ерекшеліктері.**

Дүние жүзі халықтары тәрізді, қазақтың да өзіне тән отбасы тарихы бар. Адам баласы басынан өткізген сан алуан қоғамдық-экономикалық формациялардың қай-қайсысы болмасын, әр қилы отбасы түрлерімен тығыз байланысты болған. Оны Жер планетасын мекендеген барлық халықтар өз басынан өткізген.

 Америка этнографы Л.Морганның отбасы тарихы туралы жазған «Көне қоғам» атты аса құнды ғылыми еңбегі XIX ғ. екінші жартысында алғашқы қауымдық құрылыстағы отбасы түрлерінің даму жолын түсіндіреді.

 Алғашқы қауымдық құрылыстағы ең көне отбасы түрі топты некеге негізделген. Ондағы некелер тобы рулар ішіндегі бірімен-бірі тұстас ұрпақтар жігімен бөлінетін. Айталық, бабалар мен әжелер, әкелер мен шешелер, балалар тобында – ағалы-інілер, апалы-сіңлілер, немере мен шөбере туыстар біріне-бірі ерлі-зайыпты, яғни әр ұрпақ бір-біріне аға-қарындас бола тұра некелес болатын.

 Отбасы тарихының бұдан кейінгі даму сатысы топты некенің ішінде *жҰп отбасының* қалыптаса бастауымен, яғни қандас туыстар арасындағы некелесу ғұрпына тыйым салуына байланысты болған. Осының нәтижесінде алғашқы қауым ішінде бірімен бірі некелеспейтін «ағалы-інілілер», «апалы-сіңлілер» топтары қалыптаса бастады да, тағылық дәуірдегі топты неке біртіндеп ығысып, оның орнына жұп отбасы дүниеге келді. Жұп отбасы тағылық дәуірдің соңында қалыптасып, варварлық дәуірде әбден кемеліне келіп, қоғамдағы басты отбасы формасына айналады.

 Отбасы қоғамдағы тоталитаризм және индивидуализмге қарсы бола алатын әлеуметтік институт. Сондықтан да отбасының нығаюына тұлға мен қоғамның алатын орны ерекше. Отбасының әлеуметтік институт ретінде демографиялық және отбасылық құрылым арқылы әлеуметтік тарихи өзгерістердің жүруіне өз бетінше әсер ете алады. Олай дейтініміз, отбасы – қоғамның негізгі ұяшығы, негізгі бастамасы болып табылады. М.С. Мацковскийдің пікірінше отбасы институт ретінде келесі жағдайда, яғни отбасы өмір сүру салты мен оның қызметі белгілі бір рамка бойынша қандай да бір қазіргі заманның қоғамдық талаптарына қаншалықты сәйкес немесе сәйкес еместігін анықтау өте маңызды болған жағдайда айтылады. Әлеуметтік институт моделі отбасы болашақтағы өзгерістеріне болжам жасау үшін маңызды болып келеді.

 Отбасы әлеуметтік институт ретінде – отбасының өмір сүру салты мен отбасылық қарым-қатынасқа қоғамдық талаптардың дамуы және транформацияның ықпалдылығын, яғни отбасына деген әсерін білуге мүмкіндік береді. Сонымен қатар отбасы әлеуметтік институт ретінде нормалардың әлеуметтік механизмі қандай және олар қай бағытта өрбуде, отбасындағы қарым-қатынас пен отбасылық мінез-құлықты әлеуметтік реттеу жүруде деген сияқты өзекті сұрақтарды айқындауға мүмкіндік туғызады.

 М.С. Мацковский өз еңбегінде – отбасының әлеуметтік институт ретінде өзіндік спецификалық ракурсқа ие екендігін айтып өткен. Себебі зерттеушіні ең әуелі отбасындағы мінез-құлық үлгісі, отбасындағы орнатылған рольдер, некелік-отбасылық қарым-қатынастардағы санкциялар мен формалды емес нормалардың ерекшелігі қызықтырды. Сонымен қатар М.С. Мацковский жұбайлар арасындағы қарым-қатынасты қарастыра келе, неке институтына мән береді. Себебі бұл неке институты отбасылық институт қызметі мен отбасылық топтың өмір сүру қызметі үшін әр түрлі нормалармен санкциялар арқылы өзара міндеттер мен қызықтар жүйесін реттейді

Ер мен әйел – отбасының екі ірге тасы, бұл іргетас үйленумен құрылады. Отбасында адамдар ұрпақ жалғастырады. Сонымен қатар қоғамның қартайған, еңбекке жарамсыз мүшелеріне қамқорлық та осында іске асырылады.

 Бүгінде қазіргі заманғы отбасының стереотиптерінде «демократизация», жыныстың теңдігі сияқты тақырыптар көтерілуде. Қазіргі заманғы және дәстүрлі отбасы модельдерінің айырмашылғы айқын көрінуде, яғни «дәстүрлік-традиционализм» үшін туысқандық отбасылық принциптері тән болса, «қазіргі заманғы отбасы» үшін әрбір отбасы мүшесі экономикалық мақсаттарына жол беріп, туысқандық принциптер алшақтатылуда. Дәстүрлі отбасындағы отбасылық өндірісте әйел мен ер кісінің арасындағы еңбекті қатар түрде бөлу болса, қазіргі заманғы отбасында рольдер трансформациясы, отбасылық рольдердің өзара алмасуы процесі жүріп жатыр.

Қазіргі заманғы отбасын көптеген социологтар әртүрлі көзқараспен, өзіндік тұрғыдан қарастырады. П.Сорокин 1916 жылдың өзінде қазіргі заманғы отбасының күйзеліс тенденциясын ашып көрсеткен:

* Ажырасудың көбеюі;
* Неке санының азаюы;
* Қылмыстардың көбеюі;
* Бала туудың төмендеуі;
* Күйеуінің қармауынан әйел адамдардың босатылуы;
* Некенің діни негізден алшақтауы;
* Некені мемлекет тарапынан қорғаудың әлсіреуі және т.с.с.

Отбасы көптеген қоғамдық ғылымдардың: әлеуметтанудың, экономиканың, Құқықтанудың, этнографияның, психолгияның, педогогиканың, демографияның зерттеу обьектісі болып саналады. Олардың әрқайсысы өз пәндерінің ерекшеліктеріне орай отбасының өмір сүруі мен дамуының ерекше жақтарын жете зерттеп қарастырады.

Отбасы динамикасын тіршілік кезеңінің 5 сатысымен көрсетуге болады:

1 – некеге отыру кезеңінде бірінші баланың тууына дейінгі отбасының пайда болуы;

2 – балаларды дүниеге әкелу және тәрбиелеу;

3 – отбасының тәрбиелеу қызметін орындауды тоқтатуы.Блаға еңбек етудің басталуынан ата-ана қамқорлығынада балалардың бірде біреуінің қалмауына дейінгі кезеңдерді қамтиды;

4 – балалар ата-аналармен тұрады, және тым болмағанда солардың ішіндегі біреуінің жеке отбасы жоқ.

5 – ерлі – зайыптылар жалғыз, не болмаса жеке отбасылары бар балаларымен тұрады.

* 1. **Бала мен ата-ана арасындағы қарым-қатынас мәселелеріндегі**

**ата-аналарға топпен және жеке дара кеңес беру.**

Қазіргі Қазақстандық қоғамның отбасылық саясатының негізгі бағыттары Н.Ә. Назарбаевтың «Қазақстан - 2030» атты Президенттің Қазақстан халқына Жолдауында көрсетілген: «Ана мен баланың денсаулығын сақтау біздің мемлекетіміздің, денсаулық сақтау органының, қоғамның басты назарында болуы керек. Уақыт өте келе, қазынаның қаржысы өсе бастаған кезде, біз аналар мен балаларды мемлекеттік қолдау үшін мемлекет үшін де, отбасын қолдаудың демографиялық саясатының тиімділігі үшін де қолайлы формадағы қаржы аламыз. Біз бұрыннан бері мұндай қолдауды көрсетіп келеміз, қазір де қиындықтарға қарамастан оны тоқтатұан емеспіз... Бізге жергілікті жерлерде де отбасына, әйелдерге жүкті кезінде және сәбиін тәрбиелеу кезінде де қолдау көрсетудің жаңа жолдарын табу керек.

Неке мен отбасы институтын нығайтуды, жалғыз басты аналардың проблемасын шешуді мұқият қарастыру керек. Егер біз жоғарғы моральды қоғам құрғымыз келсе, ерлі – зайыптылардың бір-біріне деген жауапкершілігін, ең бастысы олардың балалары алдындағы жауапкершілігін нығайтуымыз керек. Ата-аналары балаларына қамқор болса, есейген балалары қартайған ата-аналарына қамқорлық көрсетсе, әйелдер отбасында да қоғамда да сыйлы болса, онда біздің еліміздің болашағына сенімдіміз. Бұл қағидалар қазақстандық халық үшін үнемі биік болған, ендеше оны жаңғырту керек».

Бала туудың азаюына әкеліп соққан тағы бір жағдай әйел затының күнделікті өмір мен қоғамдағы орнын бағалаудағы қате түсінік еді. Тарихтан мәлім, сонау 20 жылдардан бастап, әйел теңдігі үлкен саяси мәселе ретінде көтеріле бастады.

 Қазіргі таңда отбасының нақты түрлері ашып көрсетуге болады:

* баласы жоқ,
* баласы аз,
* көп балалы;.

әл-Фарабидің пікірінше, адам парасатты күйінде тумайды, оның бойында парасаттылыққа бейімділіктің нышаны ғана болып, олардың тағдыры алған тәрбиесі мен әлеуметтік ортасына байланысты. Сондықтан ол әрбір жас ұрпақтың тұлға болып қалыптасуы үшін оған, ең алдымен ақыл-ой, адамгершілік, ізгілік және еңбек тәрбиесін беру керек деп түсінген. әл-Фараби философиялық трактатында ғылым мен өнерді меңгеру де оңай еместігін айта отырып, ең алдымен адамға тәрбие қажеттігін баса айтады. Адам баласы, сонымен, тәрбеге мұқтаж. Тәрбиенің мақсаты – тәрбиешінің баланы дәл өзіндей етіп шығару емес, келешек өз заманына лайық етіп даярлау. Әр тәрбиенің қолданатын жөн-жобасы – ұлт тәрбиесі. Әр ұлттың балаға тәрбие беруде бағзы заманнан келе жатқан өзіндік жолы бар.

Бала мен ата-ана арасындағыбайланыс адамдар арасындағы ең күштi және ең мығым байланысқа жатады. Тiрi организм неғұрлым күрделi болса, ол сщғұрлым аналық организмге жақын болады. Бұл байланыссыз баланың дамуы мүмкiн емес, ал ерте жасынан баланы анасынан айыру оның өмiрiне, болашағына қауiп төндiруi мүмкiн. Адам болса ең күрделi биологиялық организмге жатады, сондықтан ещқашан толықтай тәуелсiз бола алмайды.

Сондықтан да ата-ананың басты және негiзгi мiндетi – ең бiрiншi балаларына өздерiнiң жақсы мiнез-құлығымен, адами жақсы құндылықтарымен жақсы көрiнетiндiгi мен оларға әрқашан да қамқор болатындығына сенiм туғызу. Яғни, ешқашанда балалары өздерiн ата-аналары жақсы көретiндiгiне күмән туғызбауы керек. Ата-ананың ең табиғи және ең қажеттi мiндетiнiң бiрi өз балаларына олардың кез келген жасында оларға жылы махабатпен, қамқорлықпен және ұқыптылықпен қарау. Өз балаларын қоғамдық жағынан дамыған тұлға етіп тәрбиелеу. Бiрақ қазiр кез келген болашақ ата-аналар өз балаларына осынау бiр үйреншiктi болып кеткен сөйлемдердiң қаншалықты дұрыстығына немесе қандай жағдайларда айтылатынына қарамастан, осы сөйлемдердiң өз балаларымен байланысқа түсуiне кедергi болатындығын, олардың өздерiн жақсы көретiндiгiне күдiк тудырып, бала мен ата-ана арасының алыстауына себеп болатындығын түсунуi керек. Сондықтан ата-аналар өз балаларының тек қана терiс қылықтарын ғана бағаламай, оны қандай болсын өзiнiң махабаттарына, оны сондай жақсы көретiндiктерiне сендiруi қажет.

**Әдебиеттер тізімі:**

1. Баймұқанова М.Т. Отбасымен әлеуметтік-педагогикалық жұмыс.

 Астана, 2005.

1. Андреева Г.М. Социальная психология. – М.: Аспект Пресс, 1999, - 376 бет.
2. Я.Щепанский Элементарные понятия в социологии. – М.: Прогресс, 1989, - 240 бет.
3. Сорокин П.А. Кризис современной семьи.// Ежемесячный журнал

 для всех. Москва, 1916г., №3.

1. У.Гуд Социология семь. М.:Прогресс, 1965.-684 бет.
2. Антонов А.И., Медков В.А. Социология семьи. – М.:изд.Московксий университет, 1996, 120 бет.
3. Мацковский М.С. Социология семьи. Проблемы, теории, методологии и методики. – М.:Наука, 1989. – 220 бет.

Герасимова И.А. Структура семьи.М.:Знание, 1985, 230 бет.